ไทยพาณิชย์ทุ่มสร้างบิ๊กดาต้า
เริ่มใช้งานในอีก2เดือน เล็งเจาะข้อมูลออกผลิตภัณฑ์ขยายฐานลูกค้ากลุ่มเวลธ์
11 เม.ย. 2560

เริ่มใช้งานในอีก2เดือน เล็งเจาะข้อมูลออกผลิตภัณฑ์ขยายฐานลูกค้ากลุ่มเวลธ์โพสต์ทูเดย์ - ไทยพาณิชย์ซุ่มเงียบ ทุ่มสร้างบิ๊กดาต้า เริ่มใช้งานได้ใน 1-2 เดือนนี้ หวังให้บริการเจาะใจลูกค้า ขยายฐานนายอาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร ธนาคารไทยพาณิชย์ เปิดเผยว่า เทคโนโลยีหลักที่ธนาคารให้ความสำคัญและทุ่มเทการพัฒนาก่อนเป็นลำดับแรก คือ บิ๊กดาต้า (Big Data) โดยจะนำมาใช้ปรับเปลี่ยนโมเดลกระบวนการทำงานของธนาคารทั้งหมด สามารถเริ่มนำมาใช้งานได้ภายใน 1-2 เดือนนี้ และจะใช้บิ๊กดาต้าใหม่แบบเต็มรูปแบบในไตรมาส 4 ของปีนี้ทั้งนี้ การนำบิ๊กดาต้ามาใช้ดังกล่าวสอดรับทิศทางการทำงานในปีนี้ คือการเข้าถึงลูกค้า มุ่งขยายฐานลูกค้าใหม่ และเพิ่มความผูกพันกับลูกค้าเดิมให้มากขึ้น โดยฐานลูกค้าใหม่ที่เป็นเป้าหมายคือ ลูกค้าบริหารความมั่งคั่ง (เวลธ์) ที่ธนาคารยังไม่มีฐานลูกค้ามากนัก เน้นเจาะลูกค้าเอสเอ็มอีขนาดกลางที่มีความมั่งคั่งให้มาใช้บริการเวลธ์ครบวงจร ส่วนลูกค้าเดิมที่ส่วนใหญ่ใช้บริการธนาคารน้อย เช่น ลูกค้าสินเชื่อบ้าน กลุ่มนี้ธนาคารจะเข้าไปทำความรู้จักลูกค้าให้มากขึ้นและพยายามนำเสนอในสิ่งที่ลูกค้าต้องการ“ฐานลูกค้าไทยพาณิชย์มี 10 ล้านราย ใหญ่มาก แต่ใช้จริงนิดเดียว อย่างสินเชื่อบ้านกู้ครั้งเดียวแล้วไม่เจอกันอีกเลย จากนี้ไปบิ๊กดาต้าจะทำให้เรารู้จักลูกค้ามากขึ้น สามารถเสนอผลิตภัณฑ์ต่างๆ ให้ลูกค้า เช่น กู้ซ่อมแซมบ้านเพิ่มเติมไหม หรือรู้ว่ามีลูกเข้าโรงเรียน ต้องการใช้เงินไหม ข้อมูลเหล่านี้จะมาจากทั้งฐานข้อมูลภายในของแบงก์ และข้อมูลจากโซเชียลมีเดียด้วย” นายอาทิตย์ กล่าวนายอาทิตย์ กล่าวว่า ยุทธศาสตร์ใหม่ที่ปรับเปลี่ยนรูปแบบการทำงาน และวัฒนธรรมองค์กรเพื่อรองรับการเปลี่ยนแปลงของยุคสมัย ที่ธนาคารพาณิชย์มีความสำคัญลดน้อยถอยลง ทำให้ธนาคารไทยพาณิชย์จำเป็นต้องมีข้อมูลเชิงลึกของลูกค้า เพื่อนำเสนอผลิตภัณฑ์และบริการที่ตอบโจทย์ลูกค้ามากที่สุดอย่างไรก็ตาม เป้าหมายสูงสุดของธนาคารไม่ใช่การเพิ่มรายได้ เพราะอนาคตไม่รู้ว่าธนาคารจะสร้างรายได้มากเหมือนที่ผ่านมาได้อีกต่อไปหรือไม่ แต่เป้าหมายหลักคือต้องการให้ธนาคารยังมีความสำคัญกับลูกค้า และไทยพาณิชย์คือธนาคารที่ลูกค้าเลือกวันเดียวกัน ที่ประชุมสามัญผู้ถือหุ้นธนาคารไทยพาณิชย์ ได้อนุมัติจ่ายเงินปันผล ในอัตราหุ้นละ 5.50 บาท เท่ากับปี 2558 รวมเป็นเงิน 18,696 ล้านบาท คิดเป็นอัตราการจ่ายเงินปันผลเท่ากับร้อยละ 39.3 ของกำไรสุทธิในปี 2559 ที่มีมูลค่า 47,612 ล้านบาท นับเป็นกำไรสุทธิที่สูงที่สุดในกลุ่มของธนาคารพาณิชย์ในปี 2559